**Årsmelding 2023 for diakonien i Stathelle, Bamle og Herre menigheter.**

**Godkjent i diakoniutvalget januar 2024.**

**Visjon:** Diakoniutvalget har hele Bamble som sitt virkeområde. Vi ønsker å respektere ethvert menneske. Anerkjenne deres verdi og bidra til at de blir sett, og får hjelp med livets små og store problemer. Det gjelder for mennesker i alle aldre uavhengig av tro, livssyn og kulturbakgrunn. Hovedvekten på arbeidet skal legges på marginaliserte grupper som kan ha rusproblemer, fattige, psykisk, fysiske syke, ellers mennesker i sårbare situasjoner.

**Rent vann**: styrken og kraften som finnes i rennende rent vann er livsforvandlendene. Vann gir fremtid og håp. Diakoni i praksis utført av Kirkens Nødhjelp KN i samarbeid med menneskene som trenger det gir resultater. Mange inntrykk fikk Ragnhild og Reidun oppleve på reisen med KN til Malawi 2023. Utsendt fra menighetene i Stathelle, Bamble, Herre og Langesund. Alle opplevelsene sammen med historiene om de forskjellige prosjekter, gav mange sterke inntrykk fra menneskers liv.

**Året 2023** er over og vi kan se tilbake på nok et innholdsrikt år. Hverdagen er tilbake til det normale etter koronatiden, noe vi er utrolig takknemlige for. Lyden av mennesker som hygger seg sammen gir glede. Derfor er det godt å kunne tilby mange forskjellige møteplasser i kirkene våre. Vi kan nevne: ved-gruppe, ungdomssamlinger, familiemiddager, besøk, samtaler, sjelesorg, blomsterhilsener, matgaver, andakter, konserter, luncher, fester, og mye mere. Kjærlighet i ord og handling ligger til grunn for engasjementet for diakonien.

**Diakoniutvalget i perioden 2019- 2023** for Bamble, Herre og Stathelle består av: Leder: Liv Aslaug Gjerstad, Nestleder: Torunn Dahl Finmark, Kristin Rise Nøstdal, Bjørg R. Dahl og Inger Marie Kastet og Reidun Fadum Hvale. Kasserer er Bjørg Synøve Dahl.

**Bemanning:** Ansatte i 2023: Soknediakon Reidun Fadum Hvale i kirkene: Bamble, Stathelle, Herre og Langesund sogn. Det er en 100% stilling hvor 15% av stillingen er spesielt mot barn og unge i menighetene Herre, Stathelle og Bamble.

**Diakoniplan** for Bamble, Herre og Stathelle ble vedtatt i 2019, og er gjeldende til 2023.

**Regnskapet** for Diakonien 2023 ligger under Stathelle MR. Regnskapet viser:

Bankbeholdningen januar 2024: kr 76 000.- Budsjettet på: ca kr 18 000.- for 2024.

Simen er et eget prosjekt med egne prosjektmidler som føres av kirkevergen. Pr januar 2024:

Simen har kr. ca 28.191,95 igjen på sitt fond, etter at utgiftene i 2023 er finansiert fra fondet.

Vedgruppa er et eget prosjekt med egne prosjektmidler som føres av kirkevergen. Pr januar 2024: Vedgruppa har kr. ca 108.632,46 igjen etter at utgiftene for 2023 er finansiert fra fondet.

**Aktiviteter:** I 2023 har diakoniutvalget gjennomført fire møter, og noe mail kontakt. **Allehelgenssøndag** i november ble markert i alle tre kirkene. Diakoniutvalget var delaktige, og engasjerte sangere i samarbeid med menighetene Stathelle, Bamble og Herre.

**Sorg arbeid:** I forbindelse med allehelgen ble det sendt ut invitasjoner til søndagens gt, og til sorgkvelder. Diakoniutvalget var arrangjører for sorg kveldene, og forelesere var: Våren i Bamble kirke Berit Sundal. Høsten i Langesund kirke soknediakon Reidun Fadum Hvale. Diakonien engasjerte sangere, og serverte et enkelt måltid. Det var lærerike kvelder. Diakonen har hatt foredrag om sorg for konfirmanter, og i kommunen.

**«Ung sorg»** er et samarbeidsprosjek hvor de fleste av diakonene i Telemark er engasjert. Målet er å kunne tilby Bamble videregående skole et sorg tilbud fra 2023. Det jobbes videre med prosjektet. Det har ikke blitt jobbet videre med i 2023.

**Til jul** ble det ikke kjøpt blomster med en julehilsen til mennesker vi har kontakt med, fordi diakonen var sykemeldt.

**Besøk/samtaler** har det blitt gjennomført ca. 176. Vi har sendt blomsterhilsen til noen jubilanter.

**Bønnegruppe:** Diakon, soknepresten og frivillig møtes jevnlig i Bamble kirke.

**Ved - gruppa har nå etablert seg.** Prosjektet drives av diakonien, sammen med kirketjenerne, og frivillige i Bamble. Målet er å møte menneskers behov for vedsekker, og at de som trenger det skal få gratis ved. For å kunne nå dette målet inngikk diakonien et samarbeid med kirketjenerne. De hogger blant annet tørre asketrær rundt gravplassen på Eik. Det må stadig ryddes ved de andre kirkene, og kirkegårdene også. Tømmeret fraktes til Eik kirkegård. Der har vi opprette en plass, både ut og inne, hvor vi kan kløve ved, pakke i sekker og lagre veden. Garasjen inneholder lager til maskiner, mulighet til å spise, og toalett.

2023 mottok ved prosjektet innovasjonsmidler fra kirkerådet i DNK på Kr 155 000.

Kirkerådet mottok 51 søknader, og det ble innvilget 6 prosjekter der i blant ved prosjektet.

Formål for prosjektet midlene:Kirkerådet ønsker å bidra til utvikling av menigheten i lokalsamfunnet, og tiltak som realisereren satsning på diakoni i DNK. Innovasjonsmidlene skal gå til tidsavgrensedeprosjekter, og tiltak i menigheter som styrker innovasjon og programutvikling. De skal ogsåbidra til å virkeliggjøre bærekraftsmålene, og visjonen knyttet til denne: “Ingen skal utelates”. Tildelingen opplevdes som en stor anerkjennelse.

Målet er også å kunne utforske nye måter å treffe folk på, og at de som trenger ved kan bidra blant annet til å pakke sin egen ved, men også ved til andre.

For tiden er det åtte frivillige som er med fra alle menighetene i Bamble.

Tidspunktet for gruppa er annenhver onsdag fra kl. 10.30-14.30. på Eik gravlund.

Prosjektet har også mottatt 1000.- fra en konsert Roy hadde før jul. Det er opprettet kontakt med Frelserarmeen hvor vi har gitt ut ved til noen av de som mottok mat.

**Ungdomsklubben Credo i Bamble** er et felles tilbudet til ungdommen i menighetene våre. Alder er 13-18 år. Diakonen er med som leder for klubben sammen med MR leder i Bamble, frivillige, trosopplærer og hovedleder kappelanen. Det er åpne ungdomskvelder annen hver fredag på menighetshuset i Bamble. I 2023 var det 16 Credokvelder med ca 10 ungdommer tilstede hver gang. Credo har sitt eget styre.

**Felles påskelunch** for kirkene i Bamble på Brotorvet ble gjennomført, og er en god måte å møte mennesker på. Vi samarbeider med Brotorvet som sponser med div, og Solstua kulturbarnehage som har opptreden hvor tema er påskebudskapet.

**Familiemiddag** sammen med trosopplærer ble gjennomført til påske i Bamble.

**Sjelesorg:** En gruppe frivillige ønsker mere fokus på sjelesorg, og har tatt kontakt med diakonen om å utvikle tilbudet sammen. Det må jobbes videre med hvis vi skal tilby det.

**Reidun** avsluttet sjelesorgstudie 2023. Det var et Norsk/svensk studie over 4 semester.

Biskopen inviterte til samling på Vegårtun i januar. Diakonen holdt foredrag om frivillighet.

Diakonen gjennomførte en pilgrimstur til Røldal sammen med andre diakoner.

**Samarbeid med Bamble kommune:** Året 2023 inviterte Bamble kommune igjen til møtepunkter med organisasjoner som driver sosialt arbeid. Vi ble informert om kommunens arbeid, men også de forskjellige institusjonenes arbeid. Det var nyttige møter hvor vi ble bedre kjent.

**Andakter:** Er et samarbeid med Bamble kommune, og skjer ved at kirken er tilstede på fem institusjoner. Kirken tilbyr andakter og gudstjenester med nattverd. Det er prest, diakon, organist og frivillig som har denne tjenesten. Det ble tilbudt uteandakter vår og høst i 2023, til stor glede for oss som deltok.

På denne måten er kirken i samarbeid med kommunen med på å nå målene, og oppfylle loven kommunen er forpliktet til: *Rundskrivet fra dep. 1-6/2009 og som gjelder ennå. «Rett til egen tros- og livssynsutøvelse»- sier at alle som er avhengig av kommunale helse- og omsorgstjenester skal få tilrettelegging og bistand for å kunne utøve sin tro og sitt livssyn. Det inngår også i kvalitetsforskriftenes formålsbestemmelsene for helsevesenet*.

**Deltakelse i kristne kulturarrangementer:**

**Julevandringer** er et populært tilbud. I 2023 ble det gjennomført julevandringer over fire dager i alle kirkene våre. Bamble, Herre og Stathelle kirke i samarbeid med trosopplærer. **Kirkesafari:** Tre dager hvert år i mai og juni inviteres alle elever på 7. trinn til kirkesafari i Bamble kirke. Målet med Safarien er å: bli kjent med Bambles historie. Diakonen var med sammen med øvrig stab og flere frivillige. Trosopplærer og diakonen organiserer arbeidet.

**Nestekjærlighet:** Diakonene fortsetter å følge opp familier og enkeltpersoner. Flere har vi hatt kontakt med over en tid. De støttes med blant annet kjøring til lege, støtte til møte med offentlige kontorer, formidle økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet eller mangler motivasjon og drivkraft til å ta tak i egen livssituasjon. Gjennom året har det blitt gitt ut gavekort, mat og ved til noen som trenger det.

Noen frivillige er besøkere. Det er potensiale for å bygge opp en aktiv besøkstjeneste.

**Inkluderende fellesskap:** Maria kapellet har tiligere hatt tilbud om andakter hver onsdag i juli og august. På grunn av utbedringer i Bamble var det ikke andakter i 2023.

**Tilrettelagt konfirmant undervisning** I 2023 var det ingen som ønsket det.

**Simen:** «Sammen i menigheten» er et tilbud til mennesker med utviklingsheming i Bamble. «Simen» møtes annen hver onsdag fra 18 til 20 i Langesund kirke. Vi spiser, leker og har det moro gjennom sang og musikk. Deler små og store gleder og problemer i hverdagen. Hver kveld avsluttes med lystenning, sang, andakt og bønn. Målet er at kirkene i Bamble skal ha et tilbud til denne gruppen. Tilbudet ledes av diakonen og seks frivillige. Rune Rasmussen er spesialprest for inkluderende kirkeliv, Agder- og Telemark bispedømme, og er med som leder på Simen. Juleavslutning for alle ledere og frivillig i Grenland var i Stathelle kirke. Organist Marit Rike har vært engasjert musikkprosjektet.

Vi har hatt Hel gt i Stathelle og Langesund kirke. Felles julemiddag i Grenlandsområdet for 105 personer i Stridsklev kirke. Der har vi også hatt to konserter og festkvelder til intekt for misjonen. Misjonsprosjekt er et samarbeid med NMS inkluderings/misjons arbeid i Estland.

Diakonen sammen med noen frivillige dettatt på Hel konferansen sentralt og lokalt i 2023.

**Frivillige:** Frivillige er viktige for arbeide i menighetene. og diakonien samarbeidet med mange frivillige i 2023. De ble invitert til ledersamlinger og konferanser i Hel arbeidet.

**Vern om skaperverket:** Det er et tema menighetenekan ha mere bevissthet på. <http://bærekraftsboka.no/kristen-tro-og-teologi-som-perspektiv-pa-baerekraftsmalene/>

Bamble kommune kan være en viktig samarbeidspartner her.

**Kamp for rettferdighet:** Vann, som nevnt innledningsvis er en livsforvandlende resurs. Ja, det var utolig å oppleve, men også høre menneskers historier om hva vannet gjør i det fattige landet Malawi.Forvandlede liv og forbedret levestandar er resultater vi fikk se, og oppleve på «Ragnhild og Reidun tur til Malawi». Turen ble innvilget av Fellesrådet og MR i de fire menighetene i Bamble, og var en inspirasjonstur med KN Kirkens nødhjelp. Konfirmantene og frivillige er med på innsamlinger i fasteaksjonen. Målet var at vi skulle se hvordan midlene kom fram, og ble brukt i de forskjellige prosjektene.

Vi forpliktet oss til å fortelle om turen på FB, instagram, konsert, damekveld, herrekveld og på andre arrangementer i menighetene. Målene er nådd, og vi har gjennomført mange arrangementer. I den forbindelsen har det også blitt samlet inn en del midler til KN. Vi skulle også opprette en resursgruppe med personer fra alle de fire menighetene. Det er blitt utført.